*Projekts*

Jelgavas novada dome

**LĒMUMS**

Jelgava

2024.gada \_\_.aprīlī Nr.\_\_

**Par dividenžu izmaksu**

Jelgavas novada pašvaldībai (turpmāk -Pašvaldība) pieder 88.19% Sabiedrības ar ierobežotu atbildību “Zemgales veselības centrs”, reģistrācijas Nr. 40003321647 (turpmāk -Sabiedrība) kapitāla daļas.

Sabiedrība darbojas saskaņā ar Komerclikuma normām. Komerclikuma 174.panta pirmajā daļā noteikts, ka pēc pārskata gada beigām valde sastāda un paraksta sabiedrības gada pārskatu un nekavējoties iesniedz to revidentam un padomei (ja tāda ir izveidota. Komerclikuma 174.panta otrajā daļā noteikts, ka pēc revidenta atzinuma un padomes ziņojuma saņemšanas valde sasauc dalībnieku sapulci, un saskaņā ar minētā panta trešo daļu, ja sabiedrībai nav padomes, valde sasauc dalībnieku sapulci pēc revidenta atzinuma saņemšanas.

Sabiedrības valde 2024.gada 18.martā (pievienots pielikumā) ir iesniegusi Pašvaldībai Sabiedrības finanšu pārskatu par 2023.gadu, ko paredzēts apstiprināt Sabiedrības dalībnieku sapulcē 2024.gada aprīlī.

Komerclikuma 179.panta pirmajā daļā noteikts, ka sabiedrības gada pārskatu apstiprina dalībnieku sapulce, kuru sasauc valde pēc revidenta atzinuma saņemšanas.

Saskaņā ar Komerclikuma 180.panta pirmajā daļā noteikto par sabiedrības peļņas izlietošanu, valde sagatavo un iesniedz kārtējai dalībnieku sapulcei priekšlikumu par peļņas izlietošanu.

No Sabiedrības valdes iesniegtā gada pārskata ir konstatējams, ka pārskata perioda peļņa ir 155087,00 EUR, un iepriekšējo gadu nesadalītā peļņa (dati uz 31.12.2023.) ir 1506000,00 EUR.

Sabiedrības valdes Vadības ziņojumā attiecībā uz priekšlikumiem par uzņēmuma peļņa izlietošanu vai zaudējumu segšanu ir norādīts, ka lēmums šajā jautājumā netiek pieņemts.

Saskaņā ar Komerclikuma 180.panta otro daļu, Sabiedrība šā likuma [214.](https://likumi.lv/ta/id/5490#p214)un [273.1 pantā](https://likumi.lv/ta/id/5490#p273_1) noteiktajā kārtībā nodrošina sabiedrības dalībniekiem pieeju priekšlikumam par peļņas izlietošanu, un atbilstoši šī panta trešajai daļai priekšlikumā par peļņas izlietošanu norāda:

1) sabiedrības pārskata gada peļņas apmēru;

2) dividendēs izmaksājamo peļņas daļu;

3) peļņas izlietošanu citiem mērķiem.

Atbilstoši minētā panta ceturtajai daļai, dalībnieku sapulce lemj par peļņas izlietošanu pēc sabiedrības gada pārskata apstiprināšanas, un saskaņā ar šī panta sesto daļu, ja sabiedrībai ir nesadalītā peļņa, dalībnieki šajā likumā noteiktajā kārtībā var lūgt valdi sasaukt dalībnieku sapulci, lai pieņemtu lēmumu par peļņas izlietošanu.

Ņemot vērā iepriekš minēto, pamatojoties uz Pašvaldību likuma 10.panta pirmās daļas 21.punktu, Komerclikuma 180.pantu, Jelgavas novada dome **nolemj**:

1. Dividendēs izmaksājamo apmēru noteikt 155087,00 EUR.
2. Pilnvarot pašvaldības izpilddirektora vietnieku attīstības jautājumos K.Sniedzīti kā kapitāla daļu turētāja pārstāvi, piedaloties Sabiedrības dalībnieku sapulcē par Sabiedrības finanšu gada pārskatu par 2023.gadu, lemt par dividendēs izmaksājamo naudas summu (peļņas daļu).

Domes priekšsēdētāja p.i. I.Vītola

K.Sniedzītis, 63022293